Lliurament de distintius del Sistema Integral de Qualitat en Destinació (SICTED) a empreses del municipi
01 de març 2019

![](/media/nqan5pdz/013-c_sicted.jpg)  

Este divendres a les 12 hores s'han entregat els distintius del Sistema Integral de Qualitat en Destinació (SICTED) a diverses empreses del municipi. Sagunt es va adherir a este projecte en el 2014 i compta ja amb més de 65 empreses de diferents oficis com hotels, restaurants, bars, taxis, cellers, cafeteria, agència de viatges, gelateries i guies, entre d'altres.

L'obtenció d'este distintiu de Qualitat suposa la superació de diversos compromisos com de diverses accions de formació, visites d'assistència tècnica per part d'assessors homologats, tallers col·lectius, grups de treball que desenvolupen propostes de millora per a la destinació turística i avaluacions que contrasten l'adequació de l'empresa o servici als estàndards de qualitat.

L'acte, que ha tingut lloc a la sala multifuncional de l'Alt Forn, núm.2, ha comptat amb la presència de l'alcalde de Sagunt, Quico Fernández, la regidora de Turisme, Natalia Antonino, i el director general de Turisme, Pepe Gisbert.

**“Estem bastant contents amb el projecte SICTED, amb el qual vàrem començar en 2014. Un projecte que jo crec que és una ferramenta fonamental per a anar tots en el mateix sentit dins del turisme”,** ha indicat la regidora, que ha manifestat que SICTED és essencial **“perquè les empreses del municipi puguen tindre una millora dins dels seus propis negocis i de forma col·lectiva amb eixa governança col·laborativa”.​**

**![](/media/ukmewxed/013-c_sicted_01.jpg)  
**

**“Enguany vull destacar que s'ha unit a SICTED Seguretat Ciutadana, cosa que em sembla important, perquè un municipi segur és un municipi que acull millor els turistes. També cal esmenta les cafeteries i restaurants que s'han implicat per oferir un producte diferenciat i vull felicitar les empreses de dinamització turística que s'han adherit enguany. En definitiva, voldria agrair l'esforç fet en esta ferramenta, que crec que és important per al municipi i per als negocis i que continuem treballant en això”,** ha conclòs la delegada.

L'alcalde ha destacat, així mateix, que un dels sectors que més s'ha desenvolupat a nivell de la Comunitat Valenciana estos últims anys ha sigut el Turisme: **“És un sector econòmic que genera centenars de milers d'ocupacions i aporta al nostre Producte Interior Brut un percentatge importantíssim. No tots els països, regions o territoris tenen el potencial turístic que tenim nosaltres i, per tant, l'hem d'aprofitar”.** A més, ha destacat que allò important de l'esdeveniment no són sols els distintius, també el gran número d'empreses participants que podran animar les que encara no s'han sumat al projecte a fer-ho.​

![](/media/zrmff0da/013-c_sicted_03.jpg)  

Per part seua, Pepe Gisbert, ha indicat que és molt important **"apostar per la qualitat de les destinacions turístiques perquè són marca, imatge i reputació. La qualitat és fonamental perquè a través d'esta mostrem què oferim i com ho fem".**

Sagunt, ha explicat el director general de Turisme, és **"la quarta destinació de la Comunitat Valenciana en Certificacions de Qualitat. Crec que són 65 en este moment, 10 que comencen enguany, 20 que renoven i uns altres que ja el tenen". Teniu singularitat i uns elements molt importants perquè sou una ciutat carregada de patrimoni històric i industrial, a més d'empreses, serveis, certificats de qualitat i una gran hospitalitat, tot això en conjunt, fa que tingueu un gran futur per a convertir-vos en una destinació turística important i competitiva”,** ha finalitzat.

En l'esdeveniment, han renovat distintiu 20 empreses: l’hotel Sensity Vent de Mar, Camping Malvarrosa de Corint, Gelateria El Paseo; Gelateria Véneta, Telepizza; Quiero Cultura, espacios arqueológicos Via del Pòrtic i Domus dels Peixos, platja del Port de Sagunt, les oficines d’informació turística del Port de Sagunt i Sagunt, hotel Els Arenals, hostal Teide, restaurant Frida Vegetariano, Bodegas Ferri, Asociació Radiotaxi Sagunt i Camp de Morvedre i les llicencies 6, 15, 8, 3 y 5 de RadioTaxi.

I han obtingut el distintiu per primera vegada: centre de bellesa Ana Estada; Deli-k; Celia Peris visites guiades; Arrels; Hotel Exe Port de Sagunt; Policia Local; Cafelatte; La Pèrgola; A l’Altre Costat i Explora Sagunt. **“Totes les empreses distingides en SICTED treballen diàriament per fer de Sagunt una destinació turística de qualitat”,** destaquen des de la delegació de Turisme.

SICTED és un projecte de millora de la qualitat de les destinacions turístiques per la Secretaria d'Estat de Turisme en la qual participa València Turisme i l'Ajuntament de Sagunt.

A més d'una metodologia que proporciona un sistema integral i permanent de gestió de la qualitat en una destinació turística amb una nova concepció dels resultats esperats, una perspectiva cap a la millora contínua i una actitud de recuperació i posada en valor dels recursos i de l'espai. El projecte perseguix un nivell de qualitat homogeni en els servicis oferits al turista dins d'una mateixa destinació, de manera que no s'aprecien deficiències de qualitat substancials entre els diferents productes (agents) que composen l'oferta de la destinació.​

​​

*   [](http://www.facebook.com/sharer.php?u=https://aytosagunto.es/va/actualitat/lliurament-de-distintius-del-sistema-integral-de-qualitat-en-destinacio-sicted-a-empreses-del-municipi/ "Facebook")
*   [](http://twitter.com/share?url=https://aytosagunto.es/va/actualitat/lliurament-de-distintius-del-sistema-integral-de-qualitat-en-destinacio-sicted-a-empreses-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/lliurament-de-distintius-del-sistema-integral-de-qualitat-en-destinacio-sicted-a-empreses-del-municipi/ "Linked In")
*   [](mailto:?body=https://aytosagunto.es/va/actualitat/lliurament-de-distintius-del-sistema-integral-de-qualitat-en-destinacio-sicted-a-empreses-del-municipi/)